OBRAZAC IZVJEŠĆA O PROVEDENOM SAVJETOVANJU

|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| **Naziv akta/dokumenta za koji je provedeno savjetovanje:** | Strategija zelene urbane obnove Grada Dubrovnika za razdoblje 2025. – 2030. godine | |
| **Naziv tijela nadležnog za izradu nacrta / provedbu savjetovanja** | Grad Dubrovnik  Upravni odjel za urbanizam, prostorno planiranje i zaštitu okoliša | |
| **Cilj i glavne teme savjetovanja** | Strategija zelene urbane obnove Grada Dubrovnika je srednjoročni akt strateškog planiranja, koji se odnosi na razdoblje 2025. – 2030. godine. Pod strategijom zelene urbane obnove podrazumijeva se akt strateškog planiranja od značaja za jedinice lokalne i područne (regionalne) samouprave, a koji se odnosi na ostvarenje ciljeva razvoja zelene infrastrukture, integraciju NBS rješenja (eng. Nature Based Solutions - rješenja utemeljena na prirodi), unaprjeđenje kružnog gospodarenja prostorom i zgradama, ostvarenje ciljeva energetske učinkovitosti, prilagodbe klimatskim promjenama i jačanje otpornosti na rizike.  Strategija zelene urbane obnove za administrativno područje Grada Dubrovnika doprinosi ciljevima:   1. - Programa razvoja zelene infrastrukture u urbanim područjima za razdoblje od 2021. do 2030. godine (Program ZI), 2. - Programa razvoja kružnog gospodarenja prostorom i zgradama za razdoblje od 2021. do 2030. godine (Program KG)   - reforme C6.1.R5 Uvođenje novog modela strategija zelene urbane obnove i provedba pilot projekta razvoja zelene infrastrukture i kružnog gospodarenja prostorom i zgradama iz Nacionalnog plana oporavka i otpornosti 2021 - 2026 (Program NPOO).  Izradom Strategije daje se detaljan uvid u postojeće elemente zelene infrastrukture i područja za koja je nužna urbana preobrazba i/ili sanacija te njihovo stanje i prostorni raspored kroz integralnu analizu čimbenika koji su utjecali na njihovo oblikovanje od prirodnih do kulturno-povijesnih, antropogenih i strukturno-vizualnih.  Sveobuhvatni cilj izrade Strategije ZUO je poticanje održivog razvoja prostora Grada Dubrovnika temeljenog na održavanju postojećih i stvaranju novih zelenih površina te unaprjeđenju njihovih socijalnih, ekoloških, gospodarskih i urbano-morfoloških funkcija kroz međusobno umrežavanje i multifunkcionalnost.  Ministarstvo prostornog uređenja, graditeljstva i državne imovine je u lipnju 2024. godine izradilo dokument „Smjernice za izradu Strategija zelene urbane obnove 2.0“ te je predmetna Strategija Grada Dubrovnika izrađena u skladu s navedenim Smjernicama. | |
| **Objava dokumenta za savjetovanje** | Poveznica na objavljeno savjetovanje:  <https://www.dubrovnik.hr/vijesti/javno-savjetovanje---strategija-zelene-urbane-obnove-grada-dubrovnika-za-razdoblje-2025-2030-godine-18960> | |
| **Razdoblje provedbe savjetovanja** | |  | | --- | | Javno savjetovanje sa zainteresiranom javnošću za Strategiju zelene urbane obnove Grada Dubrovnika za razdoblje 2025. – 2030. godine provedeno je u razdoblju od 27. prosinca 2024. do 27. siječnja 2025. (do 10 sati) putem službenih mrežnih stranica Grada Dubrovnika. | | |
| **Pregled osnovnih pokazatelja uključenosti savjetovanja s javnošću** | Za vrijeme trajanja javnog savjetovanja zaprimljena su ukupno tri prijedloga / mišljenja / primjedbe od jednog dionika: Vrtlar d.o.o., Dubrovnik.  Sve tri primjedbe su se odnosile na podatke analize ulaznih podataka te su dvije prihvaćene, a jedna nije. | |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Vrtlar d.o.o., Dubrovnik (3 primjedbe)  **P:** na 28. stranici (poglavlje 5.2.5. Šumska vegetacija) piše kako je u parkovima često stablo crnog bora (*Pinus nigra* Arnold), što nije točno. Na istoj stranici piše kako su u drvoredima česti cedrovi, nije mi poznat niti jedan drvored cedrova u užem dijelu Grada.  **O:** Primjedba se prihvaća.  Navedeni podaci su ispravljeni prema primjedbi.  **P:** Na stranicama 54, 62 i 69 spominje se park oko dvorca Skočibuha. Je li se možda mislilo na ljetnikovac?  **O:** Primjedba se ne uvažava.  Izraz “parkovi oko dvorca Skočibuha” je korišten u prostorno-planskoj dokumentaciji te se stoga isti koristiti i na navedenim stranicama, jer se u tom dijelu Strategije obrađuju prostorni planovi (članak 129. Prostorni plan uređenja Grada Dubrovnika; članci 208 i 208b Prostorni plan Dubrovačko-neretvanske županije). U ostalim dijelovima Strategije navodi se “ljetnikovac” Skočibuha.  **P:** Na stranici 118 piše da na Trgu Oružja rastu 3 stabla cnogorice. Nije ispravno, jer rastu četiri stabla crnogorice (vrsta: *Pinus halepensis*).  **O**: Primjedba se prihvaća.  Navedeni podaci su ispravljeni prema primjedbi. | |
| **Troškovi provedenog savjetovanja** | Provedba internetskog savjetovanja nije iskazivala dodatne financijske troškove. | |
| **Tko je i kada izradio izvješće o provedenom savjetovanju?** | Grad Dubrovnik  Upravni odjel za urbanizam, prostorno planiranje i zaštitu okoliša  i  Zelena infrastruktura d.o.o., Zagreb | KLASA: 351-01/24-01/14  URBROJ: 2117-1-06-25-92  Dubrovnik, 28. siječnja 2025. |